### Beslutning

Godkendt.

### Sagsfremstilling

## Resume og sagens baggrund

Ifølge miljøbeskyttelseslovens § 32 c har kommunalbestyrelsen pligt til årligt at drøfte forsyningsforholdene i kommunen med Kalundborg Forsyning (Spildevandsforsyningsselskabet). Det er ikke udspecificeret i loven eller i delegationsplanen, at det skal ske på et kommunalbestyrelsesmøde, så derfor holdes mødet på administrativt niveau med orientering til Teknik- og Miljøudvalget.

Drøftelserne har tidligere været afholdt ad hoc, men i den seneste spildevandsplan blev det præciseret, at disse møder skulle formaliseres.

## Indstillinger

Chefen for Plan, Byg og Miljø indstiller, at orienteringen tages til efterretning.

## Behandling

Teknik- og Miljøudvalget.

## Sagsfremstilling

Ved drøftelse af forsyningsforholdene i Kalundborg Kommune for 2023, som blev afholdt 13. december 2023, blev status for Kalundborg Forsynings projekter i spildevandsplanen gennemgået. Denne kan ses i tabellen nedenfor.

Status er derudover, at der mangler opfølgning på separatkloakering i mange områder, herunder Rørby, Ubby/Jerslev og Engvejskvarteret mv. Kalundborg Forsyning igangsætter derfor i 2024 TV inspektion i disse områder, hvorefter der laves opfølgning via kontakt til de borgere der ikke har tilsluttet korrekt.

Der er desuden sat gang i opfølgning på, om påbud om forbedret spildevandsrensning til ejendomme i det åbne land givet i perioden 2012-2019, er efterkommet. Opfølgningen på dette og på separatkloakeringssagerne, kan give en del opfølgningsarbejde, som kan udskyde nogle projekter i spildevandsplanen.

|  |  |  |
| --- | --- | --- |
| **Projekter i spildevandsplan 2023-27** | Periode | Status 13-12-23 |
| Ubby - Regnvandshåndtering, afkobling af dræn til [adresse] | Der har været borgermøde i uge 42. Det har medført mange henvendelser vedr. udtræden i Ubby/Jerslev. Og faktisk også i resten af kommunen. [adresse] er igang med TV-inspektioner i området. |
| Bjerge - Renovering af kloak + LAR | 2026 | Der ændres muligvist i prioriteringen, så den laves hurtigere i forhold til nedlæggelsen af Fuglede Rens. Det bliver i så fald i 2024/2025. |
| [adresse] - Renovering af kloak + LAR | 2023 | Projektet er færdigt. 7 ejendomme har søgt kontraktligt medlemskab. 8 ejendomme er ikke med i spildevandsplanen, skal optages via tillæg. Alle i [adresse] er afkoblet mht regnvand. |
| Åbning af Bækken, afkobling af dræn | 2023-2025 | Opgaven sendes i udbud i februar 2024. Det har taget lang tid pga. at Energinet skulle give tilaldelse til åbning af avndløb og jordflytning nær el-master. |
| Store Fuglede - Renovering af kloak + LAR | 2025 | Ikke i gang |
| Spildevandskloakering af [adresse] | 2025 | Ikke i gang |
| Ledning fra [adresse] til [adresse] 2024-2026 | Dataindsamling starter i 2024. Målere har været installeret siden 2022. Myndighedsarbejde nok også i 2024 mht. VVM screening af samlet projekt: nedlæggelse af Fuglede, etablereing af ledning og evt udvidelse/ombygning af [adresse]
| Ingen spildevand i [adresse] | 2023-2025 | Ansøgninger forventes sendt primo 2024. Der kører anlægsprojekter under denne overskrift. Kan medføre tillæg til spildevandsplanen. |
| Spildevandskloakering Gl Hovvej 97-107 + Slagelsevej | 2021-2023 | Påbud er sendt i september 2023 med 1 års frist. |
| [adresse], [adresse], dige løsning | 2023-2026 | Jannie Kjeldsen har været i høring. Miljøkonsekvensvurdering laves i 2024. |
| [adresse], Vandparkering langs å | 2023-2026 | VVM arbejde kører. Der mangler ekstern finansiering til jordopkøb. |
| [adresse], konstrueret vådområde i Rørmosen | 2023-2026 | Samme som ovenfor |
| De 5 Landskaber, Kalundborg | 2024-2026 | Der har været en del henvendelser vedr. udtræden for regnvand i området , måske afledt af Bækken projektet. Indikerer at der er en forventning om at der sker noget. [adresse] har nok kun midler til at lave "udtræden-delen" |
| Kloakering af Helles Klint | 2023-2024 | Overtagelse sker primo 2024. Elsebeth Schultz ledning etableres i 2025, hvilket er for sent i forhold til Spildevandsplanen. Det skyldes, at Kalundborg Forsyning fokuserer ressporcerne i 2024 på byggemodninger som følge af erhvervs- og boligudviklingen. |
| **Andre indsatser som ikke fremgår af "Anlægsoversigten"** |  |  |
| Installering af måleudstyr til registrering af, hvor stor en vand- og stofmængde, der udledes til vandmiljøet via overløb i hele kommunen | 2023-2027 | Det er en omkostningstung opgave, der kræver avanceret måleudstyr og evt. også ombygning af bygværker. [adresse] arbejder på at frembringe yderligere dokumentation. |
| Strategi for regnvandshåndtering i Kalundborg Kommune | 2023-2027 | Møderækken er gennemført. Der er gang i at lave arbejdsgrupper. Der er formøde i januar og stormøde i februar, som faciliteres af Kalundborg Forsyning. |
| Varslingssystem for badevandet i Havneparken\* | Inden maj 2024 | [adresse] er startet op på et oplæg til forretningsteamet. Umiddelbart skal det være en simpel løsning. |

## Økonomiske konsekvenser

Ingen.